William Remington

William Walter REMINGTON (prononcu [ˈwɪɫjəm ˈwɑɫtɚ ˈɹɛmɪŋtən], proksimume ŬILjem ŬALtr REminten; 25-a de oktobro 1917 – 24-a de novembro, 1954) estis usona ekonomikisto, kiu oficis en diversaj postenoj en la usona registaro. Lia kariero finiĝis pro akuzoj de spionado faritaj de Elizabeth Bentley, ekskomunisto kiu ricevis informojn de li dum sia propra spionado por la Soveta Unio. Li kondamniĝis en 1953 je tri jaroj en federa malliberejo pri du  faritaj dum defendo kontraŭ akuzoj de Bentley. En novembro 1954, li estis murdita de aliaj malliberuloj en sia ĉelo en la malliberejo de Lewisburg (Pensilvanio).

Dua enketo
En 1950, la Federa Buroo de Enketado kaj la federa granda ĵurio en Nov-Jorko remalfermis siajn enketojn pri Remington kaj la Reprezentantara Komitato pri Neusonaj Aktivecoj malfermis kroman. La renovigo de la enketadoj estis stimulita de la apero de Kenneth McConnell kaj Howard Bridgman, du ekskomunistoj konfirmantaj ke Remington estis partiano en 1936-7. Tiuj viroj estis trovitaj de enketanto laboranta por la defendo de Bentley dum la kalumnia proceso de Remington kontraŭ ŝi, kaj tre verŝajne la Komitato informiĝis pri ili pere de Bentley, ŝia advokato, aŭ iu kunlaboranto kun ili en la Federa Buroo pri Enketado.Kessler, Lauren. 2003. Clever Girl: Elizabeth Bentley, the Spy Who Ushered in the McCarthy Era. New York: HarperCollins. 213,.  Ann Remington, lia eksedzino, estis devigita aperi antaŭ la granda ĵurio. Ŝi atestis, ke ŝia edzo estis kotizanta membro de la Komunista Partio, kaj ke li havigis sekretajn informojn al Elizabeth Bentley sciante ke ĉi tiu estas komunisto. La granda ĵurio decidis akuzi Remington pri falsa ĵuro, ke li neniam estis ano de la Komunista Partio.

Procesoj
Unua proceso (1950-1951)
La unua proceso kontraŭ Remington komenciĝis fine de decembro 1950. Laŭ Roy Cohn, kiu partoprenis kiel unu el la akuzaj advokatoj, lia sindefendo estis, ke li neniam pritraktris klasifikitajn informojn, do ne povis esti doninta ilin al Bentley. Cohn taksis, ke la precize detala memoro de Bentley pri la informoj, kiujn ŝi ricevis, kaj dokumentaj pruvoj, ke Remington rajtis aliri al ili en sia posteno, pruvis lin kulpa.Roy Cohn, McCarthy (1968), p. 38</blockquote>

La advokatoj de Remington apelaciis lian kondamnon. La juĝistaro, kiu aŭskultis la apelacion, inkludis Learned Hand, unu el la plej eminentaj juristoj de Usono. La juĝistaro renversis la kondamnon tial, ke la instrukcioj de Juĝisto Noonan al la jurio estis tro malspecifaj pri la difino de aneco en la Komunista Partio, kaj ordonis novan proceson. Hand krome riproĉis grandaĵuriestron John Brunini kaj Thomas Donegan, la asistantan prokuroron kiu direktis la enketon de la granda ĵurio, pro la eksterprocesa kunlaboro de Brunini kun Bentley, kaj pro "justicaj maltaŭgaĵoj" en en ilia maljusta traktado al Ann kaj William Remington dum pridemandado.

Referencoj

Kategorio:Naskiĝintoj en 1917
Kategorio:Mortintoj en 1954
Kategorio:Kontraŭkomunismo en Usono